runetrust/blame-folketinget-dk huggingface dataset:
Johs. Poulsen (RV), 2005-12-15:
Så har jeg derudover sagt, at det da skulle være mærkeligt, om det ikke kunne være sådan, at der, hvis man kiggede alle afskrivningsreglerne igennem, kunne være elementer, der kunne betyde, at man i højere grad kunne fremme et formål som det, der ligger i forslaget her, end det, man har i dag.
Frederik Vad (S), 2024-12-18:
En ting er selvfølgelig de konkrete forslag og idéer, hr. Rasmus Stoklund bringer til torvs for at løse nogle af de problemer, vi også diskuterer i dag; noget andet er også, at det gav mig en anledning til både at blive klogere, men også at få genopfrisket formålet med konventioner og menneskerettigheder.
Rasmus Stoklund (S), 2020-01-17:
Det skal der ikke herske tvivl om, men jeg synes måske, at det lidt er at foregribe begivenhedernes gang, ikke mindst i lyset af at ordføreren jo også er klar over, at der i Udlændinge- og Integrationsministeriet lige nu er nogle undersøgelser i gang om, hvordan det går med nogle af de initiativer, der hidtil har været for at hindre social kontrol.
Frank Aaen (EL), 2009-12-03:
Hvis vi taler om luftsuverænitet i Danmark, har vi F-16-fly i mange år endnu, men der er også andre typer, der om 10-20 år vil være meget bedre egnet til den opgave, så er det ikke lidt smalt at koncentrere sig om tre typer, hvis det er sådan, at man siger, at ser man bort fra det med at kaste store bomber, er der faktisk mange flere typer, der kunne debatteres meget relevant?
Per Clausen (EL), 2006-04-07:
Hvilken analyse, hvilken konkret viden gør, at der måske er et flertal her i Folketinget, som er klogere end repræsentanterne i Landdistrikternes Fællesudvalg, der ellers bor derude, og er de eneste, der i dag er villige til at drive butikker derude?
Hans Kristian Skibby (DF), 2013-02-07:
Vi har jo kunnet se, at de i mange andre lande har haft utrolig dårlige erfaringer med de her elektroniske valg: Irland har skrottet det fuldstændig, Holland har mistet 700 mio. kr. i forsøget på at udvikle et sikkert system, men det har de måttet opgive, og de er gået tilbage til det valgsystem, som vi typisk kender i Danmark.
Mette Frederiksen (S), 2014-11-13:
Så er der jo en gruppe af danskere, som har ønsket at bevare deres danske statsborgerskab, og som ikke har kunnet gøre det inden den her lovændring, og der foreslår vi – som i hvert fald en af ordførerne var inde på – at der bliver indført en 5-årig overgangsordning, hvor tidligere danske statsborgere, som har tabt det danske statsborgerskab, kan generhverve det ved at afgive en erklæring herom.
Villum Christensen (LA), 2010-05-04:
Nu noterede jeg mig, at ministeren lagde vægt på, at distributionssystemet også tog hensyn til samfundsøkonomien, og i den anledning har jeg lyst til at nævne, at hovedhistorien i Politiken i søndags var, at man nu kan spare 2 mia. kr. – og det er jo altså mange penge i en periode, hvor riget fattes penge – hvis priserne er ens på sygehusene og ude på apotekerne.
Lotte Rod (RV), 2018-11-08:
Jeg vil derfor gerne læse højt fra teksten om vores børnesyn – og jeg citerer: »Børnesynet i danske dagtilbud tager udgangspunkt i, at det at være barn har en værdi i sig selv. Derfor værner danske dagtilbud om børns ret til at være børn, til at være forskellige og til at udvikle sig i forskelligt tempo.«
Per Clausen (EL), 2008-04-08:
Men det er vores klare opfattelse, også på baggrund af de bemærkninger, der i øvrigt er faldet i den her sag fra de andre ordførere, at det problem sikkert vil blive løst i løbet af udvalgsarbejdet, og så ser Enhedslisten frem til at kunne støtte det her lovforslag ved tredjebehandlingen.
Line Barfod (EL), 2007-05-11:
Og så tror jeg, vi har behov for at have en diskussion, som vi også havde lidt med den socialdemokratiske ordfører, hvor vi diskuterer: Jamen hører jordemodervæsenet hjemme i sundhedsvæsenet på samme måde som de mange andre ting i sundhedsvæsenet, hvor man sidder og prioriterer med hensyn til folk, der er syge?
Jan E. Jørgensen (V), 2021-03-23:
Når man hører om sager som denne og har med en gerningsmand, som optræder så afstumpet, at gøre, ja, så kan der da godt rejse sig en tanke i det bagerste af ens hjerne om, at en sådan person skal smides i spjældet for tid og evighed og nøglerne skal smides væk.
Tove Videbæk (KRF), 1998-12-04:
Samtidig lægger Kristeligt Folkeparti vægt på, at studieegnede unge, der grundet forskellige forhold, umodenhed f.eks., ikke kvalificerer sig til kvote I under den kompetencegivende ungdomsuddannelse, ikke lægges for store hindringer i vejen for senere at kvalificere sig til at begynde på en højere uddannelse.
Kamal Qureshi (SF), 2009-01-28:
Jeg synes, det er trist, at vi faktisk ikke kan få statsministeren til her klart og tydeligt at sige, at det er en overdreven magtanvendelse fra Israels side, når man slår 13.000 palæstinensere ihjel, heraf 400 børn, ud af en befolkning på 1,4 millioner, og at Israel ikke burde have anvendt magt på en måde, som har ført til det store civile tab, men at vi fra statsministerens side får en forklaring om, at det er, fordi Hamas har startet et eller andet.
Lene Espersen (KF), 2007-06-01:
Men det, jeg kan sige, og som jeg ikke har noget problem med at referere her, fordi det også er sagt under mødet i Justitsministeriet, er, at det var Arbejdsskadestyrelsens vurdering, at med de regler, der nu bliver vedtaget efter ændringerne, havde der ikke været noget problem i forhold til de 334 sager.
Lise von Seelen (S), 2010-03-17:
Når ministeren så siger, at det skal være redskabet til, at man lærer at stå på egne ben – det var vist det sprogbrug, ministeren brugte – vil jeg spørge: Er det ikke også en meget, meget vigtig del af debatten at finde ud af, hvad forudsætningerne er for, at fattigdom opstår?
Marlene Harpsøe (DF), 2008-05-16:
Det synes vi fra Dansk Folkepartis side, især også fordi vi jo har hørt flere historier bl.a. fra medierne, altså sager, hvor der netop er blevet nævnt det her med, at det har været formildende omstændigheder, der har gjort, at en voldsmand har fået en lavere straf end ved al anden vold.
Kenneth Mikkelsen (V), 2021-10-26:
Fonden er lanceret som en del af den europæiske grønne pagt, der har til fordel at gøre Europa til det første klimaneutrale kontinent i 2050, og midlerne skal udmøntes til landsdele, hvor der er en særlig forventning om tab af arbejdspladser i produktionen, hvor brugen af fossile brændsler er høj, og hvor en omlægning af produktionsprocesserne er nødvendig.
Louise Frevert (DF), 2004-11-30:
De 148 mio. kr., som jeg tror må være det beløb, som fru Margrethe Vestager hentyder til, som vil være det merbidrag, og som der en er beregning på, at der vil komme oven i det her, er jo noget, der vil blive beregnet igennem DUTordninger.
Rasmus Jarlov (KF), 2015-07-03:
Jeg tror bestemt også – jeg har ikke set beregninger på det – at når man tager højde for købekraft, er forskellen mellem levestandarden i Danmark og Syrien sådan i gennemsnit stadig væk så stor, at selv når man tager højde for, at tingene koster mere i Danmark, tilbyder vi en efter syriske forhold meget pæn levestandard i Danmark, også efter de nye regler.
Birgitte Vind (S), 2023-05-25:
For mig er den her dag særlig, for jeg ser techgiganternes ukontrollerede kontakt til og indflydelse på vores børn som en af de allerstørste trusler for vores samfund, vores demokrati, vores sammenhængskraft og ikke mindst – og måske allervigtigst – vores børns trivsel.
Jakob Axel Nielsen (KF), 2008-11-19:
Jeg går ind for alt, hvad der er sundhedsfagligt anbefalelsesværdigt altså alt, der anbefales sundhedsmæssigt - og hvis det er en læge, der visiterer en patient og siger, at den pågældende patient har behov for at få heroin, så er det den pågældendes medicin.
Brian Mikkelsen (KF), 2009-05-18:
Da vi som nævnt imidlertid har et forbud i Danmark mod at udstille halekuperede hunde og forhåbentlig meget snart får et tilsvarende udstillingsforbud med hensyn til ørekuperede hunde, har vi herhjemme i videst muligt omfang frataget hundeejere incitamentet til at få øre- eller halekuperet deres hunde, også i udlandet.
Dina Raabjerg (KF), 2025-02-25:
Der er nu retssager, hvor folk med et juridisk kønsskifte anlægger sag for at opnå rettigheder, der er aktuelt en sag om en, der føler sig stødt over, at man ikke har brugt det rigtige pronomen, fordi loven er så ukonkret, at den ikke kan aflæses.
Søren Egge Rasmussen (EL), 2019-01-16:
For hvis man læser det her igennem, ser det ud, som om det er den landbrugsfaglige vurdering, som har været vægtet meget højt, og jeg synes, det er dybt beklageligt, hvis det er sådan, at vi kommer frem til at have en praksis i Danmark, hvor det er meget nemt at opnå dispensationsmuligheder.
Jann Sjursen (KRF), 2001-10-04:
På grund af ønsket om øget valgfrihed for børnefamilierne, på grund af at vi mener, at det er vigtigt med et dynamisk og bæredygtigt erhvervsliv, som i vores samfund også kan bidrage til øget velfærd, på grund af at Kristeligt Folkeparti ønsker øget organisationsfrihed på arbejdsmarkedet, på grund af at vi vil et helt Danmark, hvor regionalpolitik ikke kun er noget, man snakker om, når man bliver pålagt det, og på grund af at vi vil, at ældre faktisk også får øget valgfrihed, peger Kristeligt Folkeparti på en borgerlig ledet regering.
Hans Christian Schmidt (V), 2003-01-22:
Jeg er nødt til at sige til hr. Keld Albrechtsen: Miljøministeren har ikke været udsat for et eller andet »når nu«. Miljøministeren har ment nøjagtig det samme som i denne her pressemeddelelse, det ville også være forfærdeligt andet, og den er jo runddelt til alverden.
Jan E. Jørgensen (V), 2017-04-27:
Men jeg skal bare spørge hr. Finn Sørensen, om man har gjort sig klart, at det her jo også vil betyde, at det bliver betydelig vanskeligere eksempelvis for en dansk statsborger, der har været udrejst i mange år, og som nu ønsker at vende tilbage og tage sin ægtefælle med.
Lene Espersen (KF), 2002-02-26:
Jeg vil også pege på, at det vil kunne give anledning til en betydelig og efter min mening berettiget kritik, hvis Folketinget vedtager en så markant forlængelse af reklamationsfristen på et bestemt område så drastisk uden forudgående høring eller drøftelse med de berørte organisationer.
Bjarne Corydon (S), 2014-12-17:
Ligesådan siger professor Nina Smith, og igen citerer jeg, at det kan være hensigtsmæssigt at forlænge fristen til 2015 for at omlægge kapitalpensioner samt også at inddrage indskud i Lønmodtagernes Dyrtidsfond, så vi ikke fremtvinger en økonomisk stramning ud fra hensynet til EU's budgetrestriktioner, som er i modstrid med en optimal konjunkturregulering.
Jacob Jensen (V), 2015-03-11:
Jeg er nu ikke sikker på, at hr. Claus Hjort Frederiksen har formuleret det lige præcis på den måde, men jeg er da glad for, at ministeren her lige præcis refererer problemstillingen og sagens kerne, nemlig at selv efter den skattereform, som Venstre var med til at få trukket igennem og fik gjort mere ambitiøs end det, der var lagt op til, er blevet indfaset om adskillige år, er der stadig væk en kvart million danskere, for hvem der er en ringe økonomisk tilskyndelse til at tage et arbejde.
Kristian Thulesen Dahl (DF), 2003-02-26:
Og når man så alligevel vil skrive det ind i en EU-forfatning, er det altså, fordi - og det er dér, forståelseskløften kommer ind - at man sætter sig i EU's sted og siger, at det er EU, der er udgangspunktet over for nationalstaten, hvor vi andre kigger omvendt.
Villy Søvndal (SF), 2004-05-12:
Når en dansk statsminister går ud og siger til Jyllands-Posten, og jeg er sikker på, hr. Ulrik Kragh husker det citat, at Saddam Hussein har masseødelæggelsesvåben, og at det ikke er noget, vi tror, men er noget, vi ved, og når vi samtidig ved, at alle de åbne kilder, f.eks. Blix og sådan nogle, har ledt i meget lang tid og ikke har kunnet finde noget, og når vi ved, at statsministeren ikke selv har været nede og kigge efter i Irak - det tror jeg også at hr. Ulrik Kragh kan bekræfte - må man jo formode, at den der sikre viden, som statsministeren har om, at det ikke er noget, han tror, men er noget, han ved, må han have et eller andet sted fra.
Lissa Mathiasen (S), 2003-03-14:
Tja, når man kan få det ønske, at man gerne vil have det her slået fast allerede i lovgivningen, så er det jo nok, fordi der ligger en stribe bitre erfaringer igennem årene bagud, bitre erfaringer med, hvor svært det er, når man beder brancher om f.eks. at leve op til god skik m.v. og prøve at få mindelige aftaler.
Torsten Schack Pedersen (V), 2011-11-29:
For den måde, som hr. Jonas Dahl afsluttede sin ordførertale på, får jo en til at drage en naturlig konsekvens, nemlig at man så slet ikke forstår, hvorfor der skal være en 25-procents-grænse, for der var jo en indædt modstand mod, at der var mulighed for succession, altså at der er mulighed for, at næste led i familien eller nærtstående medarbejdere kan gå ind og overtage den skattemæssige stilling i virksomheden.
Marianne Jelved (RV), 2016-12-09:
Det bruges ikke så meget i dag, som det har været brugt tidligere, men hvad i alverden er der i vejen med, at et forældrepar kan give samtykke til, at deres datter, som er 17 år, gifter sig med en, hun er forelsket i og skal have et barn sammen med, og som er 20 år?
Bent Bøgsted (DF), 2018-12-13:
Men det, der ligger i det, er jo også, at når vi har indgået en aftale om arbejdsmiljø – jeg tror, at hr. Lennart Damsbo-Andersen også var inde på det – så skal vi finde et niveau, som Arbejdstilsynets bevillinger skal ligge på, og det skal vi så også have aftalt i den kreds, der indgår aftalen om arbejdsmiljø.
Kristian Pihl Lorentzen (V), 2013-02-07:
Derfor må vi stille krav om, at der i forbindelse med vejarbejder er den relevante skiltning om fartbegrænsningerne, således at når man går hjem eller holder en pause i arbejdet på en uge, så skilter man selvfølgelig op til den relevante hastighed, der er forsvarlig på strækningen, når der ikke arbejdes.
Pernille Skipper (EL), 2018-03-20:
Det er et forslag, som dels, hvad flere har sagt heroppefra, skubber på for, at vi skal prøve at opbygge et mere sådan fleksibelt og rummeligt arbejdsmarked – det danske arbejdsmarked er ved gud en gang imellem bare en stor firkantet kasse, som man ikke passer ned i, hvis man er en eksistens, der er bare en lille smule skæv – og dels tager udgangspunkt i, at alle kan noget og at alle gerne vil noget.
Kristian Thulesen Dahl (DF), 1999-10-07:
Jeg vil spørge Venstres ordfører: Ønsker Venstre at fastholde muligheden - eller risikoen set fra vores side - for sammen med regeringen at udskrive en lynafstemning, hvis man pludselig kan se en eller anden begivenhed ske, der kan få befolkningen til at stemme ja, hvis man tror det, på baggrund af nogle pludselige meningsmålinger eller en pludselig opstået udefra kommende begivenhed eller lignende?
Flemming Møller Mortensen (S), 2021-05-05:
Det er fuldstændig korrekt, at på anmodning fra den daværende udenrigsminister foretog Udenrigsministeriet tilbage i 2017 en gennemgang af støtten til såvel israelske som palæstinensiske civilsamfundsorganisationers arbejde i Palæstina.
Karina Adsbøl (DF), 2015-05-19:
Det gjorde vi netop med det formål at give børn og unge inden for målgruppen mulighed for at deltage i selvvalgte aktiviteter uden for hjemmet uden altid at skulle bede deres forældre om hjælp, hvorved de fik øgede muligheder for at leve et ungdomsliv på lige fod med andre børn og unge.
Søren Søndergaard (EL), 2004-10-06:
Jamen hvis regeringen ikke har nogen ønsker om, at der er nogen oplysninger, der skal holdes skjult, så er det jo heller ikke noget problem for statsministeren at meddele her og nu, at man selvfølgelig vil følge den indstilling, der er fra den juridiske tjeneste, og at alle relevante oplysninger uden undtagelse selvfølgelig vil blive frigivet og blive afleveret.
Simon Emil Ammitzbøll (LA), 2012-04-27:
Det vil sige, at det er lidt sådan, kan man sige, at når man giver for meget information, risikerer man nogle gange, at folk koncentrerer sig om det, der er udenom, i stedet for det, der er kernen, og det er måske derfor, man ikke har kunnet samle sig om det forslag til vedtagelse, som jo ellers burde være ligetil for alle Folketingets partier.
Morten Homann (SF), 2004-02-18:
Hvis hr. Flemming Damgaard Larsen vil have, at de ruter, som i dag bliver kørt af Xbus som fjernbusser, under alle omstændigheder bliver kørt, så er den eneste måde, det kan sikres på, vel at følge det, der er pind to i det foreliggende beslutningsforslag, nemlig at man giver mulighed for, at det offentlige også fortsat efter 2006 og efter kommunalreformen kan køre de her ruter, for hvis man bare forlader sig på, at det frie marked kan overtage de her busruter, så er der vel ikke nogen garanti for, at borgerne i Jylland kan fortsætte med at have deres ruter.
Anders Samuelsen (LA), 2019-01-15:
Jeg ville så gerne have, at vi måske, når vi kommer tættere på at skulle føre folketingsvalgkamp, flytter os fra at diskutere med hinanden, hvorvidt vi er enige om, at vi har de her fælles mål, nemlig et godt uddannelsessystem, sundhedssystem osv., til at vi mere diskuterer metoderne til at nå derhen.
Mette Frederiksen (S), 2014-05-13:
Så vil jeg altså også gerne sige, at jeg er glad for et mindre element, der er i lovforslaget, som ikke har været behandlet så meget her i dag, nemlig at vi nu i en periode sikrer, at mennesker ikke kan tvinges til en speciel behandlingsform af en læge for at kunne opretholde deres sygedagpenge.
Hans Kristian Skibby (DF), 2016-10-25:
Vi er egentlig enig med regeringen i principperne om, at kapitalejerlån kan være gavnlige, og jeg synes også, det er præciseret rimelig klart i lovforslagets bemærkninger, at det selvfølgelig skal gøres ud fra den betragtning, at i de tilfælde, hvor man gør det, er man også forpligtet til, at der skal betales renter osv., så man ikke har en alt for gunstig virkning på det i forhold til det.
Poul Erik Christensen (RV), 2006-11-03:
Lovforslaget har til formål at ændre en række bestemmelser i toldloven, bl.a. for at tilpasse toldloven til en vedtaget EU-forordning om kontrol med likvide midler, således at beløbsgrænsen nu ændres fra 15.000 euro til 10.000 euro, hvilket må siges at være rimeligt i en verden, hvor penge jo kan overføres elektronisk.
Marianne Jelved (RV), 2011-04-12:
Det fremgår af lovforslagets bemærkninger, at regeringen og Dansk Folkeparti har indgået en aftale om – og jeg citerer – »at dansk udlændingepolitik fremadrettet skal have det klare og nye sigte, at Danmark som udgangspunkt kun vil give plads til de udlændinge, der kan og vil bidrage til vækst og velstand i Danmark.
Preben Bang Henriksen (V), 2018-01-16:
Med det her forslag, som vi behandler i dag, udvides politiets mulighed for at udstede forbuddet til nu at omfatte en hel kommune, og det er korrekt, som også tidligere ordførere har sagt, at det jo dybest set er det eneste, der ændres i forslaget her, nemlig den geografiske udstrækning.
Ole Sohn (SF), 2002-05-16:
Jeg har forstået på ordførerne fra Venstre, Dansk Folkeparti og Det Konservative Folkeparti, at det lige nøjagtig er dér, problemet ligger: Vi skal have de sidste med. Så vil jeg gerne herfra give tilsagn om, at SF gerne medvirker til at få de sidste 6 pct. omfattet af deltidsaftaler.
Magnus Heunicke (S), 2021-01-28:
Og det siger noget om, hvor meget der skal til, for at man som samfund kan have kontrol med epidemien, når nye, smitsomme varianter introduceres midt i en epidemi, og det er præcis det, vi er pinedød nødt til at reagere i forhold til, for vi ved, at vi nu har den britiske mutation i Danmark, og den har godt fat i epidemien, den vil overtage epidemien i Danmark inden for ganske få uger.
Carsten Koch (S), 1999-02-26:
Den erfaring er efter regeringens opfattelse også vigtig at have in mente, når vi diskuterer heroinordination. For at sætte tingene yderligere i perspektiv kan der være grund til at slå fast, at det ikke er rimeligt at begrunde heroinordination med, at 30 års narkomanbehandling har slået fejl, som man har hørt det nogle steder.
Liselott Blixt (DF), 2013-04-19:
Vi hørte også Venstres ordfører fortælle om, hvad man gør på OUH, og det kunne jeg godt tænke mig var noget, vi så i alle regioner – eller at man kan finde ud af, hvor tæt de centre skal ligge, altså hvor mange vi har brug for af den slags.
Søren Egge Rasmussen (EL), 2021-04-26:
Så det er sådan set ikke kun en klimadagsorden; det er sådan set også et spørgsmål om at komme frem til, at vi har nogle bygninger i kommuner og regioner, hvor der er et sundt indeklima, som giver et plus arbejdsmiljømæssigt, og som f.eks. giver et plus for børnenes indlæringsevne i skolerne.
Torsten Gejl (ALT), 2020-06-19:
Jeg synes, at vi efterhånden har fået det afbødet på mange måder, og jeg synes, at det her er en god måde at sikre, at hvis du har en lille virksomhed, hvis du er selvstændig og du er ved at være rigtig, rigtig presset, så kan du dykke ned på dagpenge i en tid og så beholde din virksomhed åben og holde den i gang.
Villy Søvndal (SF), 2004-04-13:
Da krigen startede for godt et år siden og sluttede for knap et år siden, var det vurderingen fra de styrker, der angreb Irak, inklusive Danmark, at det ville være overstået i løbet af kort tid, og det var vurderingen, at man ville møde en begejstret irakisk befolkning, der ville sige tak, fordi man kom og befriede dem fra Saddam Hussein.
Elisabeth Arnold (RV), 2001-02-20:
Man er isoleret og på en måde fri, men på en måde er man fuldstændig handlingslammet, fordi man kan ikke komme videre. At komme med ind i det internationale samfund betyder også, at man skal underskrive og holde en masse konventioner og en masse aftaler, herunder også menneskerettighedskonventioner, flygtningekonventioner, patentkonventioner, en masse aftaler, som det internationale samfund prøver at opstille, sådan at man har ordnede forhold overalt i verden, hvor man mødes.
Tom Behnke (KF), 2007-02-08:
Det er helt og aldeles uacceptabelt, og jeg tror, at enhver, der enten selv har været involveret i et færdselsuheld, eller som måske har overværet et færdselsuheld, er klar over, at lige nøjagtig i sådan en situation er der behov for hjælp, er der behov for, at man, om jeg så må sige, rykker lidt tættere sammen, alene for at få lidt ro på situationen.
Birgitte Bergman (KF), 2021-03-16:
Så synes jeg, at ordføreren og Socialdemokratiet modsiger sig selv lidt, for man går meget op i, at vi skal have noget at være fælles om, f.eks. at vi på Danmarks Radio skal have store fortællinger, altså fortællingen om Danmark, og hvor vigtigt det er, at vi netop har noget, vi alle sammen ser, noget, vi er rundet af, noget, vi kan være fælles om.
Keld Albrechtsen (EL), 2000-11-01:
»Vil ministeren rette den alvorlige fejl i notatet af 3. oktober 2000, hvori ministeren påstår, at Amsterdamtraktatens artikel 94 omfatter direkte skatter eller med andre ord, at unionstraktaten giver EU mulighed for at lovgive om personskatter m.v.?«
René Gade (ALT), 2017-05-09:
På samme måde gælder det i de enkelte ressortministre, at hvis man ved, at man ikke kan komme igennem med det hos finansministeren, bliver der på et eller andet tidspunkt måske også sådan en følelse af afmagt, hvor man ikke rigtig længere knokler for det, og hvor man accepterer tingenes tilstand i højere grad, end hvis man kunne se, at det faktisk også var indholdssiden, man som ressortminister havde vægt i forhold til, altså som man burde have med det ministerium, man havde bag sig – at det var rammerne, man fik fra finansministeren, og så stod man som minister ret skarpt på netop at tage ansvaret på sit ressortområde.
Claus Hjort Frederiksen (V), 2009-03-11:
Hvis man skulle følge hr. Per Clausens tankegang, ville understøttelsen blive så høj, at det ikke ville kunne betale sig at tage en lang række overenskomstmæssige job, og det tror jeg de fleste kan sige sig selv nok ikke er en sund måde at indrette samfundet på.
Line Barfod (EL), 2002-05-14:
Indbetalinger til pensionsordninger trækkes fra i den skattepligtige indkomst, og et sådant fradrag er mest værd for højtlønnede. I runde tal betyder skattefordelen, at hver gang en højtlønnet får 1.000 kr. ind på kontoen, betaler vi alle sammen via skatten de 600 kr.
Anders Fogh Rasmussen (V), 1998-03-27:
Det var lidt et forsøg på at være konstruktiv og sige: Lad os dog se fremad, men er der et ønske om at undersøge noget bagud i PØ-udvalget, står vi stadig væk ved det standpunkt, som vi havde før valget, så hr. Aaen og hr. Frandsen skal være velkomne. Hr. Dyrlund